قیرقیزیستان و آوروپا بیرلیگی، اوزون موذاکیره‌لر نتیجه‌سینده حاضیرلانان گئنیشلندیریلمیش طرفداش‌لیق و امکداش‌لیق سازیشی تاسلاغی‌نین اوزرینده راضیلاشدی.
آوروپا بیرلیگی خاریجی ایشلر و امنیت سیاستی عالی نماینده‌سی فدریکا موگرینی، باشکند بیشکک‌ده قیرقیزیستان خاریجی ایشلر ناظیری چینگیز آیداربئکوو ایله بیر آرایا گلدی.
هئیت‌لر آراسی گؤروشمه‌نین سونوندا طرف‌لر، "قیرقیزیستان و آوروپا بیرلیگی آراسیندا گئنیشلندیریلمیش طرفداش‌لیق و امکداش‌لیق آنلاشماسینا دایر تاسلاق متنی قبول ائدیب.
آیداربئکوو، گؤروشمه‌دن سونرا مطبوعات نماینده‌لرینه وئردیگی آچیقلامادا، قیرقیزیستان ایله آوروپا بیرلیگی آراسیندا 17 آیدیر اوزرینده چالیشیلان آنلاشما‌یا قارشی تاسلاق مموراندومون ایمضالاندیغینی قئید ائده‌رک،
یئنی‌لنن آنلاشما قیرقیزیستان ایله آوروپا بیرلیگی آراسیندا هرطرف‌لی امکداشلیغین حقوقی چرچیوه‌ده گلیشدیریلمه‌سینی نظرده توتور. گئنیشلندیریلمیش طرفداش‌لیق و امکداش‌لیق سازیشی تاسلاق متنی ایقتیصاد، حقوق، تحصیل و سوسیال اینکیشاف ساحه‌لرینده امکداشلیغین گئنیشلنمه‌سی و درینلشمه‌سینی ایستییر". دئیه دانیشدی.
قیرقیزیستانین آوروپا بیرلیگی ایله تیجارت دؤوریه‌سی‌نین اؤتن ایل بیر میلیارد دو‌لارا چاتماسین‌دان دولایی دویدوغو ممنونیتینی دیله گتیرن آیداربئکوو، قیرقیزیستانین آوروپا بیرلیگی عضو اؤلکه‌لرینه ایخراجی‌نین 3 دفعه آرتا‌راق 750 میلیون دو‌لارا چاتدیغینی سؤیله‌دی.
آیداربئکوو، قیرقیزیستانین آنلاشما‌نین ایجرایه‌ قویولماسی ساده‌لشدیریلمیش ویزا رژیمین‌دن ایستیفاده ائتمگی اومید ائتدیک‌لرینی قئید ائدیب.
موگرینی ده آوروپا بیرلیگینین قیرقیزیستان و اورتا آسیا ایله امکداشلیغین اهمیتینه توخونا‌راق،
آوروپا بیرلیگی، اورتا آسیایا و قیرقیزیستانا دونیادا یاشانان گرگین‌لیک‌لر اوزون‌دن دئییل، قونشولارلا یاخین ایش بیرلیگی قورماسی، امکداش‌لیغینی گوجلندیرمه‌سی، اؤلکه‌ده ایقتیصادی عامل‌لری یاخشیلاشدیرماسی و وطنداش‌لارینا یئنی ایمکان‌لار تقدیم ائتمه‌سی اوچون اهمیت وئریر". دئدی.
موستقیل‌لیگینی اعلان ائتدیگی گون‌دن بری، آوروپا بیرلیگینین قیرقیزیستانین یئنی دولت قورماسی و دموکراسی یولون‌داکی تلاش‌لاری اوچون دستک وئردیگینی خاطیرلا‌دان موگرینی،
قیرقیزیستانین دموکراسی یولوندا ائده‌جگی داها چوخ شئی وار. آزادلیق‌لارین حاکم اولدوغو جمعیتین اینکیشاف ائتمه‌سی اوچون قیرقیزیستانا دستک اولماغی داوام ائتدیرجگیک". ایفاده‌لرینی ایستیفاده ائتدی.
موگرینی، آنلاشما‌نین تاسلاق متنی‌نین قیرقیزیستان ایله آوروپا بیرلیگی آراسیندا علاقه‌لرین گلیشمه‌سی باخیمین‌دان اهمیت‌لی اولدوغونو وورغولاییب.
بو آرادا، آوروپا بیرلیگیندن قیرقیزیستاندا تحصیل اصلاحاتینا تخمینن 36 میلیون یورو مبلغینده مالی یاردیمی نظرده توتان آنلاشما ایمضالانیب.
